༈ ན་མོ་གུ་རུ། གང་གི་ཞབས་སེན་ནོར་བུའི་འོད་ཆགས་རྡུལ། །སྤྱི་བོར་རེག་
པའི་སྐལ་བཟང་ཐོབ་ཙམ་གྱིས། །སྲིད་ཞིའི་རྒུད་པ་མ་ལུས་སེལ་མཛད་པ། །སྟོན་
པ་མཉམ་མེད་དེ་ལ་ཕྱག་འཚལ་ལོ། །རྣམ་འདྲེན་སྟོང་གིས་ཡལ་བར་བོར་གྱུར་
ཏེ། །སྙིགས་མར་ལུས་པའི་འགྲོ་བ་བདག་ཅག་ལ། །རྒྱལ་བའི་ལམ་བཟང་འདོམས་
མཛད་ཐུགས་རྗེ་ཅན། །དྲིན་ཅན་བླ་མ་མཆོག་ལ་ཕྱག་འཚལ་ལོ། །བྱང་ཆུབ་ལམ་
གྱི་རིམ་པའི་མན་ངག་རྣམས། །འདོམས་ལ་དབང་འབྱོར་བྱམས་པ་མགོན་པོ་
ཡི། །ཐུགས་རྗེའི་སྒྱུ་འཕྲུལ་རྒྱལ་བསྟན་སྤེལ་བ་ལ། །ཟླ་བྲལ་དཔལ་ལྡན་བླ་མར་
སྙིང་ནས་འདུད། ། །དངོས་སུ་བཤམས་དང་ཡིད་ཀྱིས་སྤྲུལ་པ་ཡི། །མཆོད་རྫས་
ཡིད་དུ་འོང་བ་ཅི་མཆིས་(༡༥བ)དང་། །ཁྱད་པར་བདག་ལུས་བྲན་དུ་འབུལ་ལགས་
ན། །རྗེ་བཙུན་ཐུགས་རྗེ་ཅན་གྱིས་བཞེས་སུ་གསོལ། །སྒོ་གསུམ་གྱིས་བསགས་
སྡིག་ལྟུང་མ་ལུས་བཤགས། །རང་གཞན་དགེ་ལ་སྙིང་ནས་ཡི་རང་ཞིང་། །བདག་
ཅག་འགྲོ་ལ་ཆོས་འཁོར་བསྐོར་བའི་ཕྱིར། །དཔལ་ལྡན་བླ་མ་ཡུན་རིང་བཞུགས་སུ་
གསོལ། །བདག་ལ་དགེ་བའི་རྩ་བ་ཅི་ཡོད་མཐུས། །ཚེ་རབས་ཀུན་ཏུ་དྲིན་ཅན་བླ་
མ་ཡིས། །འབྲལ་བ་མེད་པར་རྗེས་སུ་འཛིན་པ་དང༌། །བཀའ་བཞིན་སྒྲུབ་པས་ས་
ལམ་མཐར་ཕྱིན་ཤོག །ལོང་མེད་དགུན་ཉི་ལྟ་བུའི་ཚེ་ཐུང་འདི། །བདེ་སྡུག་མཐོ་
དམའ་ཇི་ལྟར་གྱུར་ཀྱང་བླ། །ཚེ་འདིའི་སྣང་ཤས་དབང་དུ་མ་སོང་བར། །རྩེ་གཅིག་
སྒྲུབ་པ་སྙིང་པོར་བྱེད་པར་ཤོག །རབ་འབྱམས་ཞིང་དུ་འབད་པས་བཙལ་བྱས་
ཀྱང་། །ཤིན་ཏུ་ཕྲད་དཀའ་གོང་ན་མེད་པའི་ལམ། །བློ་བཟང་རྒྱལ་བ་གཉིས་པའི་
ལུགས་བཟང་དང༌། །རྨི་ལམ་དུ་ཡང་འབྲལ་བར་མ་གྱུར་ཅིག །རྒྱལ་བའི་གསུང་
རབ་ཀུན་གྱི་སྙིང་པོའི་བཅུད། །བྱང་ཆུབ་ལམ་གྱི་རིམ་པའི་མན་ངག་དང་། །ལན་
ཅིག་ཙམ་ཞིག་མཇལ་བའི་གནས་སྐབས་འདིར། །བརྩོན་པས་སྒྲུབ་པ་སྙིང་པོར་
307

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
18
(192
།
བྱེད་པར་ཤོག །སྲིད་པའི་ཕུན་ཚོགས་བསྒྲུབས་ཀྱང་འགྲུབ་པ་དཀའ། །གྲུབ་ཀྱང་
ཡིད་བརྟན་རུང་བ་ཅང་མ་མཆིས། །ལམ་བཟང་(༡༦ན)འདི་འདྲ་ཕྱིས་ནས་རྙེད་
དཀའ་བས། །རྩེ་གཅིག་སྒྲུབ་པ་སྙིང་པོར་བྱེད་པར་ཤོག །ལུས་ནི་མི་རྟག་ཆུ་ཡི་ལྦུ་
བ་འདྲ། །ལོངས་སྤྱོད་མི་རྟག་རྩྭ་རྩེའི་ཟིལ་པར་མཚུངས། །གཉེན་གྲོགས་མི་རྟག་
ཚོང་དུས་མགྲོན་པོ་འདྲ། །ཚེ་འདི་བློ་ཡིས་ཐོངས་པར་བྱིན་གྱིས་རློབས། །སྲིད་
ཉམ་ང་མེ་འོབས་ལྟ་བུ་ལ། །བདག་གི་བློ་ནི་ཕྱེ་མ་ལེབ་བཞིན་འཁྲུལ། །སྡུག་བསྔལ་
བདེར་འཛིན་བདག་ལ་ཐུགས་རྗེས་གཟིགས། །ངེས་འབྱུང་རྣམ་དག་སྐྱེ་བར་བྱིན་
གྱིས་རློབས། །འགྲོ་དྲུག་དྲིན་ཅན་ཕ་མ་ཉིད་ཡིན་ཡང་། །བདག་བློ་རྨོངས་པས་དགྲ་
གཉེན་བར་མར་བཟུང་། །ངོ་ཚ་ཁྲེལ་མེད་བདག་ལ་ཐུགས་རྗེས་གཟིགས། །བྱམས་
དང་སྙིང་རྗེ་འབྱོངས་པར་བྱིན་གྱིས་རློབས། །ཆོས་ཀུན་གདོད་ནས་རྣམ་པར་དག་
གྱུར་ཀྱང༌། །རང་བློ་འཁྲུལ་པས་འཁོར་བའི་བཙོན་རར་བཅིངས། །མ་རིག་དམུས་
ལོང་བདག་ལ་ཐུགས་རྗེས་གཟིགས། །རྟེན་འབྱུང་ལམ་བཟང་མཐོང་བར་བྱིན་གྱིས་
。,,。,,,,,,219
རློབས། །མདོར་ན་དུས་དང་གནས་སྐབས་ཐམས་ཅད་དུ། །སྐྱབས་གསུམ་ཀུན་
འདུས་དྲིན་ཅན་བླ་མ་ལས། །ལྷག་པའི་རེ་གནས་གཞན་དུ་མི་འཚོལ་བས། །ཕ་
རྗེས་བུ་ཡིས་ཟིན་པར་བྱིན་གྱིས་རློབས། །ཞེས་པ་འདི་ནི་མི་ཕྱེད་པའི་དད་པ་དང་
༥
,,:: p
ལྡན་པ་དགེ་སློང་བློ་བཟང་ཤེས་རབ་ཀྱིས་རྗེ་བླ་(༡༦བ)མ་ངག་དབང་བྱམས་པ་ལ་
གསོལ་བ་འདེབས་ཚུལ་འདི་ལྟ་བུ་ཞིག་དགོས་ཞེས་ནན་གྱིས་བསྐུལ་བ་ལ་བརྟེན་
K...6
ནས།
བར་གྱུར་ཅིག། །།
༈
།འདིས་ཀྱང་ཐུབ་པའི་བསྟན་པ་རིན་པོ་ཆེ་འཕེལ་